Tomas Moltu

Tomas Martin Moltu (født 1969) er en norsk politiker. Han var medlem av Bergen bystyre 2005–2007 og byråd for skole og barnehage i Bergen 2007–2009, som representant for Kristelig Folkeparti. Moltu var leder for Bergen Kristelig Folkeparti 2005–2008 og 2010–2011. I 2016 meldte han overgang til Partiet De Kristne. 

Moltu anser Donald Trump som et politisk forbilde og som en ærlig mann "som holder det han lover". Moltu uttalte til Norge i Dag etter presidentvalget i USA i 2020 at «vi vet at det har vært valgfusk». I forbindelse med Russlands invasjon av Ukraina har Moltu gitt uttrykk for forståelse for Russlands annektering av Krim, og han mener at Norge og NATO i stedet bør søke «en fredelig løsning».

Han er utdannet cand.mag. fra Universitetet i Bergen og Master of Management fra BI. Han har sin yrkesbakgrunn fra Statoil, nå Equinor, med kontrakter, innkjøp og strategi.

Tomas Moltu er gift med Marita Moltu.

 Referanser 

Kategori:Lokalpolitikere i Bergen
Kategori:KrF-politikere i Hordaland
Kategori:Byråder i Bergen